Diari Oficial de la Generalitat Valenciana


Sumari del DOGV 9773, del 24-01-2024 (2024/460)

RESOLUCIÓ de 17 de gener de 2024, de la Universitat Miguel Hernández d'Elx, per la qual es convoca un procediment específic per a la selecció de personal temporal per a cobrir de manera interina una plaça de l'escala tècnica mitjana, subgrup A2, referència 23/360999.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9773

Data del DOGV
:   24-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/460


Data del document
:   17-01-2024

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx

RESOLUCIÓ de 17 de gener de 2024, de la Universitat Miguel Hernández d'Elx, per la qual es convoca un procediment específic per a la selecció de personal temporal per a cobrir de manera interina una plaça de l'escala tècnica mitjana, subgrup A2, referència 23/360999. [2024/460]  
Amb la finalitat d'atendre les necessitats urgents i inajornables posades de manifest de personal tècnic, de gestió i d'administració de serveis d'aquesta universitat, encarregada d'atendre el servei públic de l'educació superior que té encomanat, d'acord amb les competències que li atribueixen l'article 3.2 de la Llei orgànica 2/2023, de 22 de març, del sistema universitari, en relació amb l'article 91 d'aquesta; el capítol I, «Selecció del personal», del títol V de la Llei 4/2021, de 16 d'abril, de la Generalitat, de la funció pública valenciana; el capítol II del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre (DOGV 13 d'octubre) del Consell de la Generalitat Valenciana, modificats pel Decret 105/2012, de 29 de juny, del Consell;  
  
Amb la finalitat de garantir la prestació adequada del servei públic, i dotar aquesta universitat de les persones necessàries que permeten abordar els canvis que s'estan produint en la gestió administrativa de la Universitat en aquest moment, en què s'està exigint una major transparència, i s'estan duent a terme nous tràmits i actuacions, és del tot urgent i imprescindible comptar amb les eines necessàries i els llocs necessaris que ens permeten atendre i abordar el canvi quantitatiu i qualitatiu que suposen tots aquests canvis en els quals està immersa la universitat;  
  
En virtut de l'Acord d'adaptació dels barems dels procediments per a la selecció de personal temporal PAS de la Universitat Miguel Hernández d'Elx, aprovat pel Consell de Govern amb data de 23 de febrer de 2022;  
Aquest rectorat acorda convocar un procediment específic per a la selecció de personal temporal per a cobrir de manera interina una plaça de l'escala tècnica mitjana subgrup A2, de la Universitat Miguel Hernández d'Elx, segons les següents:  
  
Bases de la convocatòria  
  
Primera. normes generals  
1.1. Es convoquen proves selectives per a cobrir, mitjançant un nomenament d'interinitat, una plaça de l'escala tècnica mitjana, denominació tècnic/a mitjà/ana d'infraestructures, amb el perfil i temari que descriu l'annex I.  
1.2. A la present convocatòria li són aplicables la Llei orgànica 2/2023, de 22 de març, del sistema universitari; el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic; la Llei 4/2021, de 16 d'abril, de la Generalitat, de la funció pública valenciana; el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; els Estatuts de la Universitat Miguel Hernández d'Elx, aprovats per Decret 208/2004, de 8 d'octubre (DOGV 13 d'octubre), del Consell de la Generalitat Valenciana, modificats pel Decret 105/2012, de 29 de juny, del Consell; i el que disposa la present convocatòria i qualsevol altra normativa general aplicable.  
  
Així mateix, li és aplicable la Normativa que regula els sistemes i règim d'incorporació de personal temporal i la creació de borses de treball del personal d'administració i serveis de la Universitat Miguel Hernández d'Elx, que en el punt 2.1.b estableix que «per a la cobertura dels llocs del grup A, subgrup A1 i subgrup A2, solament es constituiran borses de treball per a aquelles escales específiques respecte de les quals no en siga possible la cobertura per procediments de provisió de llocs».  
  
De conformitat amb l'article 61.2.f de la Llei 4/2021, de 16 d'abril, de la Generalitat, de la funció pública valenciana, es fa constar que la distribució percentual de personal en l'escala tècnica mitjana és de: 100 % homes i 0 % dones.  
  
Segona. Requisits de les persones aspirants  
1. Tindre la nacionalitat espanyola, o qualsevol altra que, d'acord amb el que disposa l'article 63 de la Llei 4/2021, de 16 d'abril, de la Generalitat, de la funció pública valenciana, permeta l'accés a l'ocupació pública.  
2. Haver complit 16 anys i no excedir, si és el cas, l'edat màxima de jubilació forçosa, o aquella altra es puga establir per llei.  
3. Posseir les capacitats i aptituds físiques i psíquiques que siguen necessàries per a l'acompliment de les funcions o tasques corresponents.  
  
4. No haver sigut separat del servei com a personal funcionari de carrera o no haver-se'n revocat el nomenament com a personal funcionari interí amb caràcter ferm mitjançant un procediment disciplinari; ni trobar-se inhabilitat per sentència ferma per a l'exercici de qualssevol funcions públiques, i la resta de consideracions que estableix l'apartat d de l'article 62 de la Llei 4/2021, de 16 d'abril, de la Generalitat, de la funció pública valenciana.  
5. Estar en possessió de la titulació acadèmica que figura en l'annex I, o haver complit les condicions per a obtindre'l en la data en què acabe el termini de presentació de sol·licituds. En el cas de les titulacions obtingudes a l'estranger, cal estar en possessió de la credencial que n'acredite l'homologació o equivalència, dins del termini de presentació d'instàncies. En cas que es requerisca un títol específic, les persones interessades l'han de declarar en el formulari d'inscripció, en l'apartat «Un altre títol acadèmic exigit en la convocatòria».  
6. Les condicions per a ser admés a les proves s'han de reunir en el moment de finalització del termini de presentació de sol·licituds i s'han de mantindre durant tot el procés selectiu.  
El mes d'agost és inhàbil a l'efecte del còmput de terminis en aquest procediment administratiu de gestió pròpia, la resolució del qual correspon a la Universitat, en virtut de l'article 3 de la Llei orgànica 2/2023, de 22 de març, del sistema universitari.  
  
Tercera. Sol·licituds  
En virtut de la Resolució rectoral publicada en el Butlletí Oficial de la Universitat Miguel Hernández d'Elx amb data de 4 d'octubre de 2021, per la qual s'incorporen els procediments de selecció de PAS al catàleg de procediments i serveis electrònics de la Universitat Miguel Hernández d'Elx, i per consegüent la tramitació per mitjans electrònics exclusiva i obligatòria per a les persones interessades en aquests tràmits, cal presentar la sol·licitud de participació adreçada al rector de la Universitat Miguel Hernández d'Elx, a través de la Seu Electrònica en el portal https://sede.umh.es/procedimientos/, triant l'opció «SELECCIÓ PAS-Personal temporal».  
  
Els drets de participació són els corresponents a l'escala convocada, en aquest cas 25,00 €.  
El pagament s'ha d'efectuar mitjançant una targeta bancària de manera telemàtica a través de la plataforma que està inclosa en la Seu de manera simultània a la presentació de la instància de participació.  
Conforme al que estableix l'article 18.1-2 de la Llei 20/2017, de 28 de desembre, de la Generalitat, de taxes, estan exempts del pagament de la taxa:  
a) Els aspirants amb una discapacitat igual o superior al 33 %. Per a gaudir d'aquesta exempció cal adjuntar-hi la certificació de la Conselleria d'Igualtat i Polítiques Inclusives o òrgans competents d'altres administracions públiques, que acredite una discapacitat igual o superior al 33 %.  
b) Els membres de famílies nombroses de categoria especial o de famílies monoparentals de categoria especial. Per al gaudi de l'exempció cal adjuntar a la sol·licitud la fotocòpia de la documentació oficial en vigor que acredite la condició esmentada.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que estiguen en situació d'exclusió social i siga acreditada per l'òrgan competent en matèria de benestar social de l'ajuntament de residència.  
e) Així mateix, estan exemptes del pagament de la taxa establida en la base tercera, les persones que figuren com a demandants d'ocupació durant el termini, almenys, d'un mes anterior a la data de la publicació de la convocatòria. Per a gaudir-ne l'exempció és requisit que no hagen rebutjat, en el termini esmentat, cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professional i que, així mateix, manquen de rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits previstos en la llei, s'ha de sol·licitar en l'oficina corresponent del Servei Públic d'Ocupació Estatal (SEPE). Quant a l'acreditació de les rendes, s'acredita amb una declaració escrita de la persona sol·licitant en la qual s'afirme que no es perceben rendes superiors al salari mínim interprofessional. Ambdós documents s'han d'adjuntar inexcusablement a la sol·licitud de participació en aquestes proves selectives, de conformitat amb el que es disposa en l'article 17 de la Llei 50/1998, de 30 de desembre, de mesures fiscals, administratives i de l'ordre social.  
  
Així mateix, conforme al que estableix l'article 18.1-6 de la Llei 20/2017, de 28 de desembre, de la Generalitat, de taxes, gaudeixen d'una bonificació del 50 % de la taxa, els membres de famílies nombroses de categoria general o de famílies monoparentals de categoria general.  
Els qui, no tenint dret a exempció, no abonen la taxa per drets d'examen durant el termini de presentació de sol·licituds seran exclosos del procediment.  
L'impagament de la taxa per drets d'examen no és corregible durant el termini d'esmena de 10 dies naturals.  
Els qui, en la sol·licitud de participació, al·leguen estar exempts del pagament de la taxa per drets d'examen, però no complisquen els requisits per a gaudir-ne l'exempció, queden exclosos del procés selectiu. Aquesta causa d'exclusió no és corregible mitjançant l'abonament de la taxa durant el termini posterior de 10 dies naturals. I això s'entendrà sense perjudici de la responsabilitat en la qual puga incórrer la persona interessada per falsedat en la seua sol·licitud.  
Els mers errors de fet de la sol·licitud que es puguen corregir com a tals, es poden esmenar en qualsevol moment, d'ofici o a petició de la persona interessada.  
La informació bàsica sobre la protecció de dades és la següent:  
Responsable: Universitat Miguel Hernández d'Elx  
Finalitat: Gestió de la selecció de personal aspirant a un lloc de treball en la Universitat Miguel Hernández d'Elx, així com la gestió de la provisió de llocs de treball. Publicació de llistats d'admesos i exclosos, realització de proves selectives, llistat d'aprovats i valoració de mèrits, d'acord amb la normativa aplicable.  
Legitimació: Exercici de poders públics conferits al responsable del tractament (art. 6.1.e RGPD) i obligacions legals (art. 6.1.c RGPD).  
Cessions/transferències internacionals: Publicitat en els processos de selecció en els butlletins oficials oportuns i aquells que siguen obligatoris per ministeri de la llei. No es preveuen transferències internacionals de dades.  
Drets: Accedir, rectificar i suprimir les dades personals, així com altres drets, com s'explica en la informació addicional.  
Més informació:  
https://serviciopas.umh.es/files/2021/07/segunda-capa-procesos-selectivos\_v4\_bilig%C3 %BCe.pdf.  
S'informa que, a fi de garantir la transparència, es procedirà a publicar en la pàgina web o en qualsevol altre espai establit a aquest efecte, les dades de caràcter personal necessàries per als actes de tràmit, així com a publicar les qualificacions obtingudes en les diferents proves que es deriven del procés selectiu.  
Les dades personals, domicili, adreça de correu electrònic, telèfon, així com qualsevol altra declarada pel/per la concursant en la seua sol·licitud en aquest procés selectiu són considerades com les úniques vàlides a l'efecte de les notificacions que, si és el cas, s'hagen de practicar, i n'és responsabilitat seua la veracitat, així com la comunicació corresponent a l'òrgan convocant de qualsevol canvi en les dades inicialment consignades.  
En cas d'haver de realitzar alguna notificació individual, es farà per mitjans electrònics a través de compareixença en la Seu Electrònica de la UMH. L'avís de la posada a la disposició de la notificació s'enviarà a l'adreça electrònica i/o telèfon mòbil indicats pel/per la concursant.  
  
  
Quarta. Termini de Presentació  
El termini de presentació d'instàncies és de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Les actuacions successives d'aquesta convocatòria es faran públiques en el Butlletí Oficial de la Universitat Miguel Hernández d'Elx, de manera oficial, i a efectes informatius i de difusió en el web del Servei de PTGAS i PI, https://serviciopas.umh.es/convocatorias/seleccion-personal/, en l'enllaç d'aquesta convocatòria, a excepció de l'última resolució que finalitzarà aquest procediment i que contindrà el nomenament d'interinitat de la persona seleccionada, o en cas contrari, la declaració de deserta, i que es publicarà en el Diari Oficial de la Generalitat Valenciana.  
Una vegada finalitzat el termini de presentació d'instàncies de participació, es publicarà la llista provisional de persones admeses i excloses en el Butlletí oficial de la Universitat Miguel Hernández d'Elx, i es concedirà un termini de 10 dies naturals per a l'esmena d'errors.  
  
Les persones que hagen d'esmenar errors o causes d'exclusió ho han de fer a través de la Seu Electrònica, en el seu propi expedient electrònic que es troba en «Els meus tràmits/Els meus expedients», punxant en «Detall» de l'expedient, opció «Esmenar/altres tràmits».  
Conclòs el termini anteriorment indicat, es publicarà en el Butlletí Oficial de la Universitat Miguel Hernández d'Elx la llista de persones admeses i excloses definitiva i es convocarà els/les aspirants a la realització de les proves.  
  
Cinquena. Documentació que cal presentar  
De manera adjunta a les sol·licituds d'admissió a les proves, les persones interessades han de presentar una còpia del DNI en vigor o del/s document/s que n'acrediten la nacionalitat i, és el cas, el document justificatiu d'exempció o bonificació de taxes.  
Una vegada finalitzada la fase d'oposició, el tribunal publicarà el termini per a presentar la documentació acreditativa de mèrits, juntament amb la llista de persones aspirants que han superat la fase d'oposició.  
La documentació relativa als mèrits s'ha de presentar per mitjà de l'aplicació Espai Opositor. A l'aplicació es pot accedir de les maneres següents:  
- Per mitjà de l'URL: https://universite.umh.es/espacio-opositor  
- O bé per mitjà del botó «Tramitar» de qualsevol dels procediments de selecció PAS publicats en la Seu Electrònica.  
El tribunal no valorarà aquells mèrits que no es troben degudament acreditats i tampoc els presentats fora de termini i, només poden ser considerats aquells mèrits obtinguts fins al moment en què finalitza el termini de presentació de sol·licituds d'admissió a les proves selectives d'aquesta convocatòria.  
En cas de noves obertures de termini de presentació de sol·licituds, els mèrits seran valorats prenent com a referència la data final de presentació de sol·licituds de la primera publicació.  
Si els/les interessats/ades fan ús del dret que els assisteix de no presentar documentació que ja estigaen poder de l'administració convocant, han de fer referència expressa a quin expedient i a quina documentació en concret es refereix, així com en quina unitat o circumstàncies es pot localitzar.  
  
Sisena. Procediment de Selecció  
El procediment consta de dues fases i la puntuació màxima que s'hi pot obtindre és de 50 punts.  
1. Fase d'oposició. La puntuació màxima en aquesta fase és de 30 punts. Aquesta fase és obligatòria i eliminatòria. La fase d'oposició consisteix en dues proves proposades pel tribunal.  
  
Primera prova: de caràcter obligatori i eliminatori; consisteix en una prova escrita, tipus test, proposada pel tribunal, composta per 60 preguntes. La puntuació màxima en aquesta prova és de 15 punts i per a superar-la, cal obtindre, almenys, 7,5 punts.  
Els errors es penalitzen segons la fórmula següent:  
On:  
N= nota resultant  
A= nombre d'encerts  
E= nombre d'errors  
d= nombre d'opcions per a cada pregunta  
n= nombre de preguntes  
P= puntuació total  
La prova tipus test versa sobre el temari de la convocatòria i inclou tres preguntes addicionals de reserva per a substituir aquelles que puguen ser objecte d'anul·lació.  
La prova té una duració de 120 minuts.  
Segona prova: de caràcter obligatori i eliminatori; consisteix a contestar una prova escrita de 10 preguntes de resposta curta, relacionades amb la part específica del temari.  
El tribunal, en l'acte de constitució, estableix i publica els criteris de valoració, objectius i quantificables.  
La puntuació màxima d'aquesta prova és de 15 punts i per a superar-la, cal obtindre, almenys 7,5 punts.  
La segona prova inclou tres preguntes addicionals de reserva per a substituir aquelles que puguen ser objecte d'anul·lació.  
La prova té una duració de 120 minuts.  
2. Fase de concurs  
La puntuació màxima en aquesta fase és de 20 punts. Només poden participar en aquesta fase aquells aspirants que hagen superat la fase d'oposició.  
Barem  
A) Antiguitat Màxim 10,5 punts  
- Es valora 0,052 punts per cada mes complet de serveis prestats en qualsevol universitat, o administració pública, en relacio contractual laboral o funcionarial, d'igual grup i amb funcions similars a la plaça objecte de la convocatòria, fins a un màxim de 10,5 punts.  
  
- Es valora 0,026 punts per cada mes complet de serveis prestats, amb funcions similars a la plaça objecte de la convocatòria en el sector privat, fins a un màxim de 10,5 punts.  
Únicament, es considera acreditada aquesta experiència professional si s'aporta un contracte o nomenament amb funcions i certificacio oficial de períodes de cotitzacio al Règim General de la Seguretat Social o en algun dels règims especials dins del grup de cotitzacio equivalent al del grup de titulació del lloc convocat.  
B) Formació: Màxim 7,5 punts  
B.1. Cursos de formació i perfeccionament:fins a un màxim de 3 punts  
Es valoren els cursos de formació i perfeccionament, relacionats amb les funcions de la plaça que es convoca, a 0,01 punt per hora, amb un mínim de 3 hores i fins a un màxim de 200 hores, que han sigut cursats per l'interessat, i que han sigut convocats o homologats per la Universitat o per qualsevol centre o organisme públic, dins dels seus plans de formació. Als cursos específics que superen les 200 hores se'ls assignarà la puntuació màxima de 2 punts.  
Els cursos de prevenció de riscos laborals són considerats com a cursos específics.  
Es valoren els cursos de formació i perfeccionament, generals relacionats amb l'acompliment de la funció pública, a 0,005 punts per hora, amb un mínim de 3 hores i fins a un màxim de 200 hores, que hagen sigut cursats per l'interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació. Als cursos generals que superen les 200 hores se'ls assignarà la puntuació màxima d'1 punt.  
En cap cas es puntuen en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, el tribunal pot valorar dins d'aquest apartat cursos de formació impartits per entitats privades de reconegut prestigi, el contingut del qual siga específic de la plaça que es convoca.  
B.2. Valencià  
El coneixement del valencià es valora, amb acreditació prèvia d'estar en possessió del certificat corresponent expedit o homologat per la Junta Qualificadora de Coneixements de Valencià, o per la Universitat Miguel Hernández d'Elx, o per altres universitats valencianes, així com per escoles oficials d'idiomes, a 0,27 punts cada nivell, fins a un màxim d'1,62 punts. Només es valora el de major nivell acreditat.  
  
Nivell A1: 0,27 punts  
Nivell A2: 0,54 punts  
Nivell B1: 0,81 punts  
Nivell B2: 1,08 punts  
Nivell C1: 1,35 punts  
Nivell C2: 1,62 punts  
Les equivalències d'estudis establides d'acord amb la legislació actual, respecte als nivells de certificació de competència lingüística en valencià, són les publicades en l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats  
  
B.3. Idiomes comunitaris  
El coneixement de l'idioma comunitari es valora, amb acreditació prèvia d'estar en possessió del certificat corresponent a 0,27 punts per cada nivell, amb un màxim d'1,62 punts, d'acord amb l'escala següent. Només es valora el de major nivell acreditat:  
Nivell A1: 0,27 punts  
Nivell A2: 0,54 punts  
Nivell B1: 0,81 punts  
Nivell B2: 1,08 punts  
Nivell C1: 1,35 punts  
Nivell C2: 1,62 punts  
Les equivalències d'estudis establides d'acord amb la legislació actual, respecte als nivells de certificació de competència lingüística, són les publicades en l'Ordre 93/2013, d'11 de novembre, de la Conselleria d'Educació, Cultura i Esport, per la qual es modifica l'annex únic denominat certificats i diplomes que acrediten la competència en llengües estrangeres del Decret 61/2013, de 17 de maig, i el Decret 242/2019, de 25 d'octubre, d'establiment dels ensenyaments i del currículum d'idiomes de règim especial en la Comunitat Valenciana.  
  
Els cursos d'idiomes comunitaris convocats o homologats per la Universitat Miguel Hernández es valoren amb la mateixa puntuació que els anteriors. Per a valorar aquests idiomes en cap cas es consideren els cursos superats d'idiomes inclosos en els plans d'estudis reglats, així com aquells que es consideren cursos de formació.  
  
B.4. Altres titulacions:1,26 punts com a màxim  
Es valora qualsevol altra titulació acadèmica oficial de nivell igual o superior a l'exigit per a accedir al grup objecte de la convocatòria, excepte la que hi va servir de base, amb un màxim d'1,26 punts, si es tracta de titulació relacionada amb les funcions del lloc i amb un màxim de 0,60 punts, si es tracta d'una titulació general, no relacionada amb les funcions del lloc. A aquest efecte, es puntua únicament una sola titulació, la del nivell més alt de titulació acreditada, entenent-hi incloses aquelles altres titulacions necessàries per a obtindre-la.  
  
S'estableix l'escala de puntuació següent:  
Titulació general:  
- 0,15 punts per un títol de diplomat o enginyer tècnic o equivalent.  
  
- 0,30 punts per un títol de graduat, llicenciat, enginyer o equivalent.  
- 0,45 punts per un títol de màster oficial o equivalent.  
- 0,60 punts per un títol de doctor o equivalent.  
Titulació relacionada amb les funcions del lloc:  
- 0,76 punts per un títol de diplomat o enginyer tècnic o equivalent.  
  
- 0,92 punts per un títol de graduat, llicenciat, enginyer o equivalent.  
- 1,08 punts per un títol de màster oficial o equivalent.  
- 1,26 punts per un títol de doctor o equivalent.  
En cap cas es valora una titulació sense el seu corresponent certificat oficial acreditatiu.  
En aquest apartat només es puntuen titulacions diferents de les requerides per a presentar-se al lloc. En cap cas es valora una titulació sense el certificat oficial acreditatiu corresponent. Per a això, el candidat ha d'aportar i acreditar no sols el títol que vulga fer valdre en aquest apartat, sinó que també hi ha d'aportar la titulació requerida per a presentar-se al lloc. Això és, ha de presentar i acreditar les dues titulacions.  
  
C) Altres mèrits:Màxim 2 punts  
a) Es valoren els cursos de formació i perfeccionament impartits, relacionats amb les funcions de la plaça que es convoca, a raó de 0,02 punts per hora impartida, fins a un màxim de 0,5 punts per curs, que hagen sigut impartits per l'interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació, fins a 1 punt com a màxim.  
  
b) Es valora la participació activa en congressos, publicacions relacionades amb les funcions del lloc i altres actuacions realitzades per l'interessat en activitats relacionades amb les funcions de la plaça, fins a un màxim d'1 punt.  
Setena. Tribunal de Selecció  
Els membres del tribunal de selecció són nomenats pel rector, atés el que disposen l'article 67 de la Llei 4/2021, de 16 d'abril, de la Generalitat, de la funció pública valenciana, i concordants del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.  
  
El seu funcionament s'ha d'adaptar al que estableix la Llei 40/2015, d'1 d'octubre, de règim jurídic del sector públic.  
El tribunal de selecció ha d'especificar els criteris de valoració i qualificació dels exercicis, i els ha de fer públics abans que es duguen a terme perquè els aspirants en prenguen coneixement. El tribunal de selecció de les proves ha d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat del personal aspirant. Seran excloses aquelles persones en els fulls d'examen de les quals figuren noms, trets, marques o signes que permeten conèixer-ne la identitat. El tribunal ha de vetlar perquè queden garantits els principis de mèrit, capacitat i d'igualtat d'oportunitats.  
  
Huitena. Presentació de documents i nomenament de funcionaris  
  
8.1. En el termini de 10 dies hàbils comptadors des de l'endemà de la publicació en el Butlletí Oficial de la Universitat Miguel Hernández d'Elx de l'acta final del tribunal en què es proposa la persona aspirant per al nomenament d'interinitat, la persona que conste en l'acta ha de presentar en el Registre General de la Universitat o en els registres auxiliars dels centres de gestió de campus, els documents que figuren a continuació.  
Així mateix, els documents es poden presentar en les oficines d'assistència en matèria de registre que estan connectades al Sistema d'Interconnexió de Registres i que es poden consultar en la URL següent:  
https://administracion.gob.es/pagfront/atencionciudadana/oficinas/encuentraoficina.htm   
8.2. Documents que cal presentar:  
a) Document nacional d'identitat en vigor. Per a les persones aspirants que no posseïsquen la nacionalitat espanyola, una fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinguen aquest vincle. Així mateix, han de presentar una declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a les seues expenses o està al seu càrrec.  
b) Títol acadèmic exigible, general i/o específic segons la present convocatòria, o certificació acadèmica que acredite que ha realitzat tots els estudis per a obtindre'l i, si és el cas, que ha efectuat el pagament de taxes corresponent a la seua expedició. En el cas de titulacions obtingudes a l'estranger s'ha de presentar, a més del títol corresponent, la credencial que n'acredite l'homologació.  
c) Declaració de no haver sigut separat/ada mitjançant un expedient disciplinari de qualsevol administració o càrrec públic, així com de no estar inhabilitat/ada penalment per a l'exercici de les funcions públiques, que es troba en https://serviciopas.umh.es/unidad-pas/formularios-pas/.   
d) Certificat mèdic acreditatiu de no patir cap malaltia o defecte físic o psíquic que impedisca l'acompliment de les funcions corresponents.  
e) Les persones que hagen fet valdre la seua condició de persones amb discapacitat han de presentar una certificació de la Conselleria de Benestar Social o òrgan competent d'altres administracions públiques que n'acredite la condició, així com la seua capacitat per a acomplir les tasques i funcions corresponents.  
f) Acreditació de qualsevol altre requisit establit en les bases no previst en els apartats anteriors.  
8.3. Els qui, dins del termini fixat i excepte els casos de força major, no presenten la documentació o després d'examinar-la es deduïsca que manca d'algun dels requisits assenyalats en la base segona no poden ser nomenats funcionaris/àries i queden anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
8.4. Per resolució del rector, que es publicarà en el Diari Oficial de la Generalitat Valenciana, es procedeix al nomenament del personal com a funcionari interí de la Universitat Miguel Hernández d'Elx.  
  
  
Novena. Consulta de la pàgina Web  
La present convocatòria i els actes que se'n deriven que requerisquen una publicació poden ser consultats, a efectes informatius, en la pàgina web de la Universitat Miguel Hernández d'Elx, l'adreça de la qual és https://serviciopas.umh.es/convocatorias/selección-personal/, en la corresponent convocatòria.  
  
Desena. Norma final  
Contra la convocatòria, les seues bases i tots els actes administratius se'n deriven, que esgoten la via administrativa, s'hi pot interposar un recurs contenciós administratiu davant del Jutjat Contenciós Administratiu d'Elx en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament s'hi pot interposar un recurs de reposició en el termini d'un mes comptador a partir de l'endemà de la publicació de la present convocatòria, davant del rector, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Davant de les actuacions del tribunal relatives a l'acta de resultat de la fase d'oposició o acta de baremació de mèrits, s'hi pot presentar un escrit de reclamacions i esmenes en el termini de 10 dies davant del mateix tribunal. Per a això, les persones han d'accedir, a través de la Seu Electrònica, al seu expedient electrònic, que es troba en «Els meus tràmits/Els meus expedients», punxant en «Detall» de l'expedient, opció «Esmenar/altres tràmits».  
Contra la resta de les actuacions del tribunal, s'hi pot interposar el recurs d'alçada que preveu l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs s'hi pot interposar davant de l'òrgan que va dictar l'acte que s'impugna o davant del rector com a òrgan competent per a resoldre'l.  
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en el Butlletí Oficial de la Universitat Miguel Hernández d'Elx, i amb ressenya indicativa en el Diari Oficial de la Generalitat Valenciana.  
  
Elx, 17 de gener de 2024.- El rector: Juan José Ruiz Martínez  
  
  
  
ANNEX I  
  
Escala: Tècnica mitjana  
Grup: A Subgrup: A2  
Nivell: 22  
Ocupació del lloc: Nomenament d'interinitat  
Titulació: Estar en possessió del títol de diplomat, enginyer tècnic, arquitecte tècnic, grau o equivalent.  
Requisit específic de participació: Arquitecte tècnic o equivalent. Les persones interessades han de declarar-ho en el formulari d'inscripció, en l'apartat «Altre títol acadèmic exigit en la convocatòria».  
  
Funcions:  
Les funcions generals establides per als grups A/C, subgrups A2/C1 (tècnics mitjans), en l'Acord adoptat pel Consell de Govern reunit amb data de 13 de desembre de 2017, pel qual s'aprova la descripció detallada de les funcions corresponents de cada lloc tipus de la relació de llocs de treball del personal tècnic, de gestió i d'administració de serveis de la Universitat Miguel Hernández d'Elx en el Servei d'Infraestructures.  
  
Temari:  
Bloc I: Temari legislació general  
1. Constitució espanyola: títol preliminar i títol I («Dels drets i deures fonamentals»).  
2. Estatut d'Autonomia de la Comunitat Valenciana: títol primer («La Comunitat Valenciana») i capítol primer del títol tercer («La Generalitat Valenciana).  
3. Administració electrònica: Marc normatiu i aplicació; la seua aplicació en l'àmbit dels òrgans col·legiats; registre, tramitació i notificació electròniques; identitat, signatura electrònica i certificats digitals; seguretat i protecció de dades.  
4. Objectius i àmbit d'aplicació de les lleis 39/15 i 40/15; interessats, principis generals, òrgans administratius, competència i òrgans col·legiats; els actes administratius i el procediment administratiu comú (iniciació, tràmit i finalització dels procediments); així com la revisió d'actes en via administrativa: la revisió d'ofici i els recursos administratius.  
5. Llei 4/2021, de 16 d'abril, de la Generalitat, de la funció pública valenciana: personal al servei de les administracions públiques; estructura i ordenació de l'ocupació pública; naixement i extinció de la relació de servei; drets, deures i incompatibilitats del personal empleat públic; provisió de llocs i mobilitat; promoció professional; situacions administratives del personal funcionari de carrera.  
  
6. Llei orgànica 2/2023, de 22 de març, del sistema universitari.  
7. Estatuts de la Universitat Miguel Hernández.  
8. Llei orgànica 3/2007, de 22 de març, per a la igualtat efectiva de dones i homes: títol preliminar, títol I «El principi d'igualtat i la tutela contra la discriminació» i títol II «Polítiques públiques per a la igualtat».  
  
Bloc II: Temari legislació universitària i/o específica  
1. La Llei 3/2004, de 30 de juny, de la Generalitat, d'ordenació i foment de la qualitat de l'edificació (LOFQE). Decret 10/2023, de 3 de febrer, del Consell, de regulació de la gestió de la qualitat en obres d'edificació. Decret 1/2015 sobre control de qualitat en obres d'edificació. LG-14. Decret 55/2009 certificat final d'obra en la Comunitat Valenciana.  
2. Producció i gestió de residus de la construcció. RD 105/2008 d'1 de febrer pel qual es regula la producció i gestió dels residus de la construcció. Objecte, definicions i àmbit d'aplicació. Obligacions del productor de residus de construcció i demolició. Obligacions del posseïdor de residus de construcció i demolició.  
  
3. Seguretat i salut en les obres de construcció. RD 1627/97 Disposicions mínimes en seguretat i salut en obres de construcció. Llei 32/2006, de 18 d'octubre, reguladora de la subcontractació en el sector de la construcció. Reial decret 171/2004, de 30 de gener, per a la coordinació d'activitats empresarials.  
4. Qualificació energètica d'edificis. RD 390/2021 d'1 de juny, pel qual s'aprova el procediment bàsic per a la certificació de l'eficiència energètica dels edificis. Decret 39/2015, de 2 d'abril, del Consell, pel qual es regula la certificació de l'eficiència energètica dels edificis. Certificat de l'eficiència energètica dels edificis. Condicions generals. Certificat d'eficiència energètica d'edificis de nova construcció. Informació sobre el certificat. Control extern.  
  
5. Accessibilitat edificació. Llei 1/1998, de 5 de maig, d'accessibilitat i supressió de barreres arquitectòniques, urbanístiques i d'edificació en la Comunitat Valenciana. RD 65/2019 de regulació de l'accessibilitat en l'edificació i en els espais públics.  
6. Codi tècnic de l'edificació (CTE). Part I. Disposicions generals, condicions tècniques i administratives, exigències bàsiques i annexos.  
  
7. Codi tècnic de l'edificació. Documents bàsics de seguretat en cas d'incendi (DB-SI), Seguretat d'utilització i accessibilitat (DB-SUA) i Salubritat (DB-HS).  
8. Patologia en edificació: fonamentació, estructura, forjats, façanes, cobertes, fusteries, revestiments i en instal·lacions. Causes més freqüents i sistemes de reparació.  
9. Contractació (I); Tipus de contracte. Parts en el contracte. Preu i pressupost. Garanties. Expedient de contractació. Tipus de procediments. plecs de clàusules administratives i de prescripcions tècniques.  
  
10. Contractació (II); Requisits per a contractar amb l'administració. Capacitat i solvència de l'empresari. Acreditació de l'aptitud per a contractar. Capacitat d'obrar. Exigència de classificació per l'administració. Classificació en grup i subgrups i categories de classificació dels contractes d'obres.  
11. Contractació (III); El contracte d'obres. Concepte i modalitats. Actuacions prèvies a la contractació: projectes i avantprojectes d'obres, contingut i responsabilitat derivada de la seua elaboració. El projecte d'obres, supervisió per les oficines o unitats de supervisió de projectes. Supervisió, aprovació i replanteig del projecte.  
12. Contractació (IV); Replanteig d'obres. Execució. Modificació en el contracte d'obres, variacions en els terminis d'execució i sobre les unitats d'obres executades. Suspensió de l'inici de les obres. Desistiment i suspensió definitiva de les obres.  
13. Contractació (V); Terminació de l'execució del contracte d'obres. Recepció de les obres. Mesurament general i certificació final de les obres. Obligacions del contractista durant el termini de garantia. Ocupació i posada en servei de les obres sense recepció formal. Liquidació en el contracte d'obres. Responsabilitat per vicis ocults.  
Nota: La normativa legal que empara el contingut d'aquests temes és la que es trobe en vigor en el moment de la publicació de la present convocatòria